Iiroonjärvi

**Iiroonjärvi** tai **Iironjärvi** on Etelä-Pohjanmaalla Soinissa Parviaisenkylän lähellä sijaitseva järvi. Soinin kirkonkylälle on matkaa seitsemän kilometriä. Karstulan kunnanraja seuraa järven pohjoisrannan rantaviivaa.

## Maantietoa
Iiroonjärvi on 2,9&nbsp;kilometriä pitkä, 1,8&nbsp;kilometriä leveä, ja sen pinta-ala on 278&nbsp;hehtaaria eli 2,8 neliökilometriä. Järven rantaviiva on selväpiirteisen näköinen, mutta itärannikolla sijaitsevat Jylhänniemi ja Leväniemi, niiden välinen Levälahti sekä Leväniemen eteläpuolella sijaitseva Syväjoen jokisuun lahti. Järven rannikkoalueet ovat alavaa maastoa ja Väliperällä sijaitseva Kaapinkankaan 220&nbsp;metrin korkeuteen mpy. kohoava pieni mäki on rannikkovyöhykkeen korkein kohta. Järvellä on kartan mukaan neljä&nbsp;saarta. Suurin saarista on Pukkisaari, jonka pinta-ala on kartasta mitattuna noin 1,4 hehtaaria. Muita saaria ovat Selkäsaari ja Koiraluoto.

Iiroonjärvi on luodattu ja siitä on julkaistu syvyyskartat. Se on melko tasapohjainen järvi, jossa syvyyskartasta ei erotu syvänteitä. Järven tilavuudeksi on määritetty 3,85 miljoonaa kuutiometriä ja sen keskisyvyydeksi on saatu 1,4&nbsp;metriä. Sen syvimmässä kohdassa, joka sijaitsee Jylhänniemen edustalla, on 2,4&nbsp;metriä syvää .

Iiroonjärven rantaviivan pituus on 14,0&nbsp;kilometriä. Kiinteä asutus sijaitsee lähinnä järven länsipuolella ja rannan tuntumassa sijaitsee noin 70 vapaa-ajan asuntoa. Järven luoteisrannassa on Parviaisenkylä, jonka kautta kulkee Soinin kirkonkylästä tuleva yhdystie 7140. Yhdystie jatkaa seuraten länsirannikkoa kohti etelää. Kylätie kiertää järven pohjoispuolelta itäpuolelle. Järven luoteisrannalla sijaitsee Iiroonkivi, joka on vanha kolmen historiallisen maakunnan rajakivi. Lyhyt osa rantaviivaa järven pohjoisosassa kuuluu Karstulan kuntaan.

## Vesistösuhteet
Iiroonjärvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) järvi kuuluu. Järven valuma-alueen pinta-ala on noin 42 neliökilometriä . Mustapuron valuma-alue on Iiroonjärven kohdalta hyvin kapea, joilloin suoraan järveen laskevia järviä tai lampia on vain muutama. Kannaksenlahteen laskee Lemettilampi&nbsp;(5&nbsp;ha) ja Halttuslampi yhteistä suo-ojaa myöten. Levälahteen laskee Onkilampi&nbsp;(11&nbsp;ha). Järven länsipuolella ei järviä löydykään. Iiroonjärven kaakkoiskulmaan laskee Syväjoki, jonka valuma-alue muodostaa eteläisen osan Mustapuron valuma-alueesta ja jossa on vain yhdeksän yli hehtaarin kokoista järveä tai lampea. Syväjoki alkaa Jokijärvestä&nbsp;(90&nbsp;ha), jonne laskeva Kettujoki muodostaa latvaosuuden pääuoman. Kettujoki alkaa vuorostaan Isosta Lauttajärvestä&nbsp;(52&nbsp;ha). Muita Syväjoen valuma-alueen lähijärviä ovat Pirttilampi&nbsp;(15&nbsp;ha) sekä Jokijärveen laskevat Kurkilampi, Härkälampi&nbsp;(5&nbsp;ha) ja Juuvinlampi&nbsp;(3&nbsp;ha). Järvi laskee noin kuuden kilometrin pituista Iiroonjokea pitkin sen pohjoispuolella olevaan Hankajärveen. Järven vedenpinnan korkeus on 198,1&nbsp;metriä mpy. Iiroonjärven korkeutta säädellään joen luusuaan vuonna 1996 rakennetun pohjapadon avulla.

## Lähteet

## Aiheesta muualla
*Länsi-Suomen ympäristölupaviraston lupapäätös, Iiroonjokeen rakennetun pohjapadon pysyttäminen